ผลวิเคราะห์เผย ทักษะการพูด ‘ทรัมป์’ เทียบเท่าเด็ก ป.3
ผลการวิเคราะห์คำพูด 30000 คำแรกของประธานาธิบดีสหรัฐอเมริกา โดนัลด์ ทรัมป์ ปรากฏว่าผู้นำรายนี้มีทักษะการพูดเทียบเท่าระดับการอ่านประถมศึกษาปีที่ 3 ถึงระดับมัธยมศึกษาปีที่ 1ประธานาธิบดีทรัมป์ใช้โครงสร้างไวยากรณ์และคำศัพท์ที่ เรียบง่ายกว่าอย่างมีนัยสำคัญและไม่หลากหลาย โดยถือเป็นผู้นำสหรัฐฯ ที่มีทักษะด้านนี้ต่ำสุด นับจากการศึกษาย้อนไปถึงประธานาธิบดีเฮอร์เบิร์ต ฮูเวอร์ ในปี 1929นักวิจัยจากฐานข้อมูลออนไลน์ Factba.se เจาะลึกเฉพาะคำพูดที่ไม่ได้เตรียมสคริปต์เอาไว้อย่างการให้สัมภาษณ์ การตอบคำถามระหว่างแถลงข่าว และการโต้วาที นอกจากนี้ข้อมูลนี้ยังไม่รวมถึงข้อมูลจากสื่อสังคมออนไลน์บิล ฟริสชิลิง ประธานบริหาร Factba.se เผยว่า จากการเปรียบเทียบระหว่างประธานาธิบดี 14 คนก่อนหน้าเขา การเลือกใช้คำพูดนอกสคริปต์ของทรัมป์มีความหลากหลายน้อยกว่า และมีความเรียบง่ายกว่าทีมงานใช้ข้อมูลชุดเดียวกันในแบบทดสอบต่างๆ 8 แบบ เพื่อดูผลลัพธ์เรื่องความซับซ้อนทางไวยากรณ์ ความหลากหลาย และความเข้าใจภาษา อย่างไรก็ตาม ผู้นำรายที่ 45 นี้ครองตำแหน่งต่ำสุดทุกชนิดทรัมป์ใช้คำที่พยางค์น้อยๆ โดยเมื่อเฉลี่ยแล้วตก 1.33 พยางค์ต่อคำ ในขณะที่ประธานาธิบดีรายอื่นเฉลี่ยอยู่ระหว่าง 1.42-1.57 พยางค์ต่อคำด้านประเด็นคำศัพท์ ทรัมป์ใช้คำซ้ำบ่อยมาก โดยมีเพียง 2605 คำที่มีความแตกต่างจากปกติ โดยค่าเฉลี่ยของประธานาธิบดีคนก่อนๆ อยู่ระหว่าง 3068-3869 คำ แต่ บิล คลินตัน เองก็เลือกใช้คำซ้ำอยู่บ่อยๆ เช่นกัน โดยใช้คำแปลกๆ เพียง 2752 คำเท่านั้นแม้ผู้นำจากพรรครีพับลิกันรายนี้จะมีคะแนนทักษะทางการพูดต่ำกว่าประธานาธิบดีคนก่อนหน้า แต่นักวิจัยชี้ว่า นักการเมืองมักต้องการให้สารมีความชัดเจนและกระชับ ซึ่งหมายรวมถึงการทำให้มันสั้นและเรียบง่ายด้วยPhoto: AFPอ้างอิง:
ผลการวิเคราะห์คำพูด 30000 คำแรกของประธานาธิบดีสหรัฐอเมริกา โดนัลด์ ทรัมป์ ปรากฏว่าผู้นำรายนี้มีทักษะการพูดเทียบเท่าระดับการอ่านประถมศึกษาปีที่ 3 ถึงระดับมัธยมศึกษาปีที่ 1ทรัมป์ใช้คำที่พยางค์น้อยๆ โดยเมื่อเฉลี่ยแล้วตก 1.33 พยางค์ต่อคำ ในขณะที่ประธานาธิบดีรายอื่นเฉลี่ยอยู่ระหว่าง 1.42-1.57 พยางค์ต่อคำด้านประเด็นคำศัพท์ ทรัมป์ใช้คำซ้ำบ่อยมาก โดยมีเพียง 2605 คำที่มีความแตกต่างจากปกติ โดยค่าเฉลี่ยของประธานาธิบดีคนก่อนๆ อยู่ระหว่าง 3068-3869 คำ แต่ บิล คลินตัน เองก็เลือกใช้คำซ้ำอยู่บ่อยๆ เช่นกัน โดยใช้คำแปลกๆ เพียง 2752 คำเท่านั้น